<classify> WAZIRI wa Habari, Utamaduni, Sanaa na Michezo, Dk Harrison Mwakyembe amekata mzizi wa fi tina baada ya jana kusisitiza kuwa, Uchaguzi wa Yanga utaendelea kama kawaida na hawatambui kurejea kwa aliyekuwa mwenyekiti wa klabu hiyo, Yusuf Manji.Mwenyekiti wa Baraza la Wadhamini la Yanga, George Mkuchika juzi alisoma barua ya kurejea kwa Manji, akisema kuwa ameafiki ombi la wanachama wa Yanga la kutaka kurejea katika klabu hiyo, na anatarajia kuanza kazi rasmi Januari 15.Manji alitangaza kujiuzulu wadhifa huo zaidi ya mwaka mmoja uliopita, huku baadhi ya wanachama wakilazimisha kurejea kwa Manji katika wadhifa wake huo. Mwakyembe akizungumza jijini hapa jana alisema kuwa, Serikali imechoka kuibeba Yanga, huku akisisitiza kuwa Uchaguzi Mkuu wa klabu hiyo kufanyika Januari 13 mwakani kama ilivyopanga Kamati ya Uchaguzi ya Shirikisho la Soka Tanzania TFF.Alisema kuwa yeye kama Waziri aliwasiliana na Manji mara tatu, lakini kiongozi huyo wazamani wa Yanga alisisitiza hawezi kurejea katika uongozi wa klabu hiyo. Sasa iweje leo atake kurejea? Mwakyembe aliwataka wale wote wanaompigia debe Manji kutaka kurejea katika uongozi, wakamchukulie fomu ili agombee uongozi katika uchaguzi huo wa mwakani, ambao utamwezesha kurejea kihalali.Wanachama wenye mapenzi na Manji, wanachotakiwa kufanya ni kumchukulia fomu Manji ili eweze kugombea katika uchaguzi unaokuja, na uchaguzi uko pale pale na utafanyika kama ilivyopangwa, alisema Mwakyembe ambaye hivi karibuni aliagiza Baraza la Michezo la Taifa BMT kuiagiza TFF inasimamia uchaguzi wa Yanga.Alisema kama anataka kugombea lazima afuate sheria za uchaguzi, kwani pamoja na vyombo vya sheria tangu Juni hadi Oktoba mwaka huu alikataa kwamba hawezi kurudi Yanga.Tusiache hii ni serikali kama anataka kugombea achukue fomu, alisema Mwakyembe. Awali, jijini Dar es Salaam jana, Kamati ya Uchaguzi ya Shirikisho la Soka Tanzania TFF imesema haitambui kurejea kwa Manji na uchaguzi huo uko pale pale kama ilivyopangwa.Akizungumza na gazeti hili Mwenyekiti wa Kamati hiyo, Malangwe Mchungahela alisema ujio wa kiongozi huyo hautambui kwa vile aliwahi kuandikiwa barua na kuitwa na TFF na BMT, lakini hakujibu chochote.  <topic>: KITAIFA 